OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 3 Pv 225/15/5511-27	Žilina 24.08.2016 
EEČ: 2-43-262-2016

U Z N E S E N I E

Trestná vec:	obv. XXXXX a spol. 
Trestný čin:	Prečin Krádež podľa § 212 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
Prečin Krádež podľa § 212 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinení:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

2.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 5.5.2015 spisová značka 3 Pv 225/15/5511-4, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

           Obvineným bolo kladené za vinu, že dňa 11.03.2015 v čase okolo 02.00 hod. po predchádzajúcej vzájomnej dohode vykonali krádež finančnej hotovosti na prevádzke pohostinstva XXXXX v meste XXXXX na XXXXX a to tak, že XXXXX, ktorý bol v tom čase zamestnancom uvedeného pohostinstva, sa nechal XXXXX zamknúť v sklade tovaru na prevádzke pohostinstva, na to XXXXX spoza pultu odcudzil finančnú hotovosť, ktorá sa nachádzala v plastových obálkach a s ňou odišiel do miesta bydliska, kde XXXXX po otvorení dverí skladu upratovačkou zavolal políciu a predstieral, že bol v sklade zamknutý neznámou osobou a medzitým došlo k odcudzeniu finančnej hotovosti, čím poškodenému XXXXX, XXXXX, okres XXXXX spôsobili škodu vo výške 5.490,-Eur.. 

Uznesením prokurátora Okresnej prokuratúry XXXXX zo dňa 5.5.2015, spisová značka 3 Pv 225/15/5511-4, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
2.	XXXXX, dátum narodenia: XXXXX  
	12 mesiacov
 
Odôvodnenie:
XXXXX prokuratúry XXXXX uznesením zo dňa 05.05.2015  pod sp. zn. 3Pv 225/15/5511 – 4, podmienečne zastavila trestné stíhanie obvinených XXXXX a XXXXX, pre prečin krádeže podľa § 212 ods. 1, ods. 3 písm. a) Tr. zákona spáchaného formou spolupáchateľstva podľa § 20 Tr. zákona na tom skutkovom základe, ako je uvedené vo výrokovej časti predmetného rozhodnutia.

Nakoľko skúšobná doba podmienečného zastavenia trestného stíhania uplynula u obvineného XXXXX dňa 19.06.2016 a u obvineného XXXXX dňa 22.05.2016, do spisu boli zabezpečené správy o povesti obvinených, výpisy z ústrednej evidencie priestupkov a odpisy registra trestov obvinených. 

Konštatujem, že na základe vyžiadaných správ, výpisov z ústrednej evidencie priestupkov, odpisov z registra trestov GP SR a lustráciou v informačnom systéme prokuratúry je zrejmé, že obv. XXXXX a  XXXXX počas skúšobnej doby viedli riadny život a nedopustili sa žiadneho protispoločenského konania. 

 Obvinení  teda splnili všetky zákonné podmienky na vyslovenie o osvedčení sa v skúšobnej dobe. 

Podľa § 217 ods. 1 Tr. poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Podľa ustanovenia § 217 odsek 4 Trestného poriadku, právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania podľa § 9 odsek 1, písmeno e) Tr. poriadku.

           Na základe vyššie uvedených skutočností som rozhodol tak, ako je uvedené vo výrokovej časti tohto uznesenia, teda, že sa obvinení XXXXX a XXXXX v skúšobnej dobe podmienečného zastavenia trestného stíhania podľa    § 217 ods. 1 Tr. por. osvedčili. 
Poučenie:
Proti tomuto uzneseniu  j e  prípustná sťažnosť, ktorú je možno podať v lehote 3 dní od jeho oznámenia prostredníctvom Okresnej prokuratúry v Žiline na Krajskú prokuratúru v Žiline. Sťažnosť   m á   odkladný účinok) 

JUDr. Marcel Gondžur
prokurátor